Белгија (Јесењин)
Побеђена, ал' не робиња,
Поносној, оклоп ти не блиста,
Оскрнављена је светиња,
Ал' душа ти је к'о снег чиста.
Пир крвав у диму пожара:
Сотона грозни мачем стаде
Махнито дивље да удара...
И тако храбра земља паде.
Ал' не изгуби своје моћи
Дух стари слободарски, јак,
К'о ор'о лебди изнад ноћи,
Над ланцем гробља гута мрак.
И правда мора да победи,
Пред ноге ће ти, тужан, пасти
И молиће се душман бледи
Олтару твоме уз почасти.

Сергеј Јесењин

прев. Миодраг Сибиновић
ru:Бельгия (Есенин)